b'\n_START_ARTICLE_\nCompton Gamma Ray Observatory\n_START_PARAGRAPH_\nCompton Gamma Ray Observatory (CGRO) var det andre av NASAs \xc2\xabGreat Observatories\xc2\xbb som ble skutt ut i rommet. Teleskopet etterfulgte Hubble Space Telescope. CGRO ble oppkalt etter Arthur Holly Compton (Washington University in St. Louis) som ble tildelt Nobelprisen i fysikk (1927) for hans oppdagelse av Compton-effekten ved spredning av r\xc3\xb8ntgenstr\xc3\xa5ling og gammastr\xc3\xa5ling p\xc3\xa5 elektroner._NEWLINE_CGRO ble bygd av TRW (n\xc3\xa5 Northrop Grumman Aerospace Systems) i Redondo Beach, CA. Etter fjorten \xc3\xa5rs arbeid og testing ble observatoriet sendt opp med romfergen Atlantis (STS-37) den 5. april 1991 og var i drift frem til den gikk ut av bane 4. juni 2000. Den ble plassert i lav bane rundt jorden (450\xc2\xa0km) for \xc3\xa5 unng\xc3\xa5 Van Allen-beltene. Det var den tyngste astrofysiske nyttelasten som noensinne var blitt flydd p\xc3\xa5 den tiden med en vekt p\xc3\xa5 17\xc2\xa0000\xc2\xa0kg._NEWLINE_CGRO er en del av NASAs \xc2\xabGreat Observatories\xc2\xbb-serie, sammen med Hubble Space Telescope, Chandra X-ray Observatory og Spitzer Space Telescope.'